**СЪОБЩЕНИЕ**

На основание Заповед № РД-07-22 от 18.03.2025г. на Директора на ОД „Земеделие“ – област, София, във връзка с чл.37и, ал.10 от ЗСПЗЗ и чл. 104г, ал.6 от ППЗСПЗЗ, съобщаваме на всички членове на комисията по чл. 37и, ал.7 от ЗСПЗЗ и чл.104г от ППЗСПЗЗ, че на 14.05.2025г. от 10:00ч. в Заседателната зала, ет.3, стая 315 в сградата на община Сливница, ще се проведе заседание на комисията за съставяне на протокол за разпределение на пасищата, мерите и ливадите находящи се в землището на община Сливница.

Заседанията на комисията са публични и на тях могат да присъстват лицата по чл.37и, ал.1 от ЗСПЗЗ.